text: Encor Virgiles fist un fu
   Qui longuement à Romme fu.
   Adès et nuit et jour ardoit,
   Grant aise à pluseurs gens faisoit.
   Devant ce feu ot I arcier
   Qui n'ert ne de fer ne d'acier,
   Ains ert de coivre ; si sambloit
   Qu'il vousist traire ou feu tout droit.
   En son front escrites estoient
   Lettres qui en ebrieu disoient :
   "Qui me ferra je trairai jà."
   Et un musars passa par là
   Qui d'un baston l'arcier féri,
   Et il traist el feu : s'estaint si
   Que ains puis ne fu ralumés.
   Ainsi avint, c'est verités.
  